b'\n_START_ARTICLE_\nGAM-87 Skybolt\n_START_PARAGRAPH_\nDouglas AGM-48/GAM-87 Skybolt (suom. Ukonilmanisku/Salamanisku) oli yhdysvaltalainen, ALBM-tyyppinen ballistinen ydinohjus. Pommikoneesta (B-52, XB-70 Valkyrie, Avro Vulcan) laukaistavan ohjuksen W-59 ydink\xc3\xa4rki oli 1.2 megatonnin (MT) tehoinen. Rakettimoottori oli kiinte\xc3\xa4t\xc3\xa4 ajoainetta k\xc3\xa4ytt\xc3\xa4v\xc3\xa4 kaksivaiheinen, suunnistustapa perustui astroinertiaaliseen j\xc3\xa4rjestelm\xc3\xa4\xc3\xa4n. Yksi Boeing B-52 Stratofortress kykeni kantamaan 4 kpl Skybolt-ohjuksia. Samaan aikaan tuo pommikone kykeni kuljettamaan samaa vastaavan m\xc3\xa4\xc3\xa4r\xc3\xa4n (4 kpl) raskaita strategisia megatonni-luokan (3.8 MT) ydinpommeja._NEWLINE__NEWLINE_GAM-87 Skybolt ei ollut koskaan aivan t\xc3\xa4ysin onnistunut. Sen kantama oli noin 1\xc2\xa0850 km (1\xc2\xa0150 mailia). Ohjuksen omamassa oli 5\xc2\xa0000 kg. Siihen aikaan (ennen vuotta 1960) ei ollut viel\xc3\xa4 olemassa pitk\xc3\xa4n matkan strategisia (ballistisia) ydinohjuksia, eik\xc3\xa4 varsinaisesti SLBM-ohjuksiakaan. Skybolt p\xc3\xa4\xc3\xa4tettiin lopulta hyl\xc3\xa4t\xc3\xa4, eik\xc3\xa4 ainuttakaan kappaletta saapunut valmistettavaksi tuotantoyksil\xc3\xb6n\xc3\xa4. Koeyksil\xc3\xb6it\xc3\xa4 valmistui 12 kappaletta. Silloinen Yhdysvaltain presidentti John F. Kennedy p\xc3\xa4\xc3\xa4tti perua Skyboltien tuotanto-ohjelman vuonna 1962. Samaan aikaan tapahtui ohjuksen ensilaukaisu. Tuolloin puhuttiin jopa Skybolt-kriisist\xc3\xa4. Aseen kehittely p\xc3\xa4\xc3\xa4ttyikin vuoteen 1964 menness\xc3\xa4. Samankaltaisen vastaavanlaisen perumisen joutui kokemaan my\xc3\xb6s SM-64 Navaho. _NEWLINE_Skyboltin eli niin kutsutussa sateenkaari-koodistossa Blue Streakin, olisi pit\xc3\xa4nyt saapua brittien V-pommittajien k\xc3\xa4ytt\xc3\xb6\xc3\xb6n. Britannia tilasi sit\xc3\xa4 100 kappaleen verran vuonna 1960. Tuo tilaamiseen liittyv\xc3\xa4 kysymys oli viel\xc3\xa4 osin auki vuonna 1963. Blue Steel oli kymmenen vuoden verran k\xc3\xa4yt\xc3\xb6ss\xc3\xa4, mutta sen ominaisuudet koettiin jokseenkin ep\xc3\xa4tyydytt\xc3\xa4vin\xc3\xa4. Esimerkiksi kantama oli kovin lyhyt, vain 150 mailia eli 240 km. Vuonna 1959 ensilaukaistu, ja 1960 k\xc3\xa4ytt\xc3\xb6\xc3\xb6n tullut North Americanin AGM-28 Hound Dog tuli varsin suurelta osin Skyboltin korvaajaksi Yhdysvalloissa. Britit p\xc3\xa4\xc3\xa4tyiv\xc3\xa4t tilaamaan Polaris-ohjuksia, jotka laukaistaan ydinsukellusveneist\xc3\xa4. Lyhyen kantaman ilmasta-maahan ohjustyyppin\xc3\xa4 tuli vuodesta 1972 k\xc3\xa4ytt\xc3\xb6\xc3\xb6n Boeing AGM-69 SRAM, sen kehittely tapahtui alkaen vuodesta 1965.'